Gift

Gift er en substans som i en viss konsentrasjon er skadelig eller dødelig for levende organismer. Dette skjer ved at den forstyrrer, stopper eller ødelegger muligheten til å utføre en livsviktig prosess i organismen. 

I biologisk forstand menes stoffer som gjennom sin kjemiske natur endrer livsvilkårene for cellene, slik at disse helt eller delvis slutter å fungere. Gift skal merkes med faresymbol. Giftigheten uttrykkes dels i form av LD50 og dels i form av TD50.

TD50 verdier ved inntak i væskeform gjennom munnen, målt i mg/kg: 

 TD50 verdi  Giftighet  0 - 1  ekstremt giftig 1 - 25  meget giftig 25 - 200  giftig 200 - 2000  helseskadelig  2000 - 2800  lokalirriterende  over 2800  ugiftig

Gift opptrer innen enkelte kjemiske industribedrifter, som forurensning fra industri, i maling og lakk, i enkelte husholdningsprodukter hos enkelte dyr m. m.

Gift kan brukes til bekjempelse av skadedyr eller ugress, kjemisk krigføring, henrettelse av dødsdømte fanger eller som medisin.

Gift er brukt ved attentat, mord, selvmord og henrettelse. Giftstoffet kan da spises, drikkes (Sokrates), inhaleres (gasskammer), eller injiseres (giftsprøyte).

Giftinformasjonen er Norges nasjonale tjeneste for akutte forgiftninger og spørsmål om giftfare, og de gir råd både til publikum og helsepersonell. De er døgnåpne og bemannet av helsepersonell med spesialkompetanse, telefon 22 59 13 00.

Typer gifter 

Giftstoffer som kan oppstå under gitte omstendigheter i naturen kalles toksiner. Enkelte bakterier, planter, sopper og dyr, kan bruke toksiner til å forsvare seg eller som angrepsmiddel for å skaffe seg mat. Gifter som ikke har opphav fra en biologisk organisme kalles for toksikanter, disse kan ha ulikt opphav. 

Det er flere måter å gruppere giftstoffer på. Den ene måten er hvordan de virker og hvor de virker. Den andre er hvilken stoffgruppe stoffet tilhører. Det er som oftest ingen forbindelse mellom disse to, da en stoffgruppe kan virke på mange forskjellige måter, og visa versa. Heller ikke alle stoffene innen en stoffgruppe behøver å være giftig. Stoffgruppene kan også ha glidende overganger, det vil si at de kan være del av flere grupper samtidig. Noen av disse er:

 Virkemåte 

 Nervegifter (gifter som påvirker nervesignaler)
 Cellegifter (gifter som ødelegger eller bryter ned celler)
 Blodgifter (gifter som hindrer blodet å frakte gasser og andre stoffer)
 Koaguleringsgifter (gifter som påvirker blodets evne til å koagulere)
 Gastro-intestinale gifter (gifter som irriterer mage og tarmsystemet)
 Kreftfremkallende stoffer

 Stoffgruppe 

 Alkaloider
 Glykosider
 Sapoiner
 Alkener
 Alkoholer
 Aldehyder
 Ketoner
 Syrer
 Baser
 Salter
 Metaller
 Proteiner og andre peptider
 Dioksiner

 Gift og motgift 

Mange giftstoffer har også en motgift som reagerer med giften, har motsatt virkning eller hjelper prosessen giften forstyrrer.

Mange giftstoffer kan nøytraliseres med motgift:

 Gift/Narkotikum Motgiftparacetamol (acetaminofen)  N-acetylcysteinantikoagulant, e.g. warfarin  vitamin Kopioid  naloksonjern (og andre tungmetall)  desferrioksamin, Deferasiroks eller Deferipronbenzodiazepin  flumazeniletylenglykol  etanol, fomepizol eller Tiaminmetanol  etanol eller fomepizolcyanid  amylnitritt, natriumnitritt & natriumtiosulfatOrganofosfater  Atropin & PralidoksimMagnesium  KalsiumglukonatCalcium Channel Blockers (Verapamil, Diltiazem)  KalsiumglukonatBeta-Blokkere (Propranolol, Sotalol)  kalsiumglukonat og/eller GlukagonIsoniazid  PyridoksinAtropin  Fysostigmin

Giftutslipp i Norge
De siste årene har det foregått en rekke med giftutslipp i Norge. Mest kjent er uhell ved industribedrifter der gift er tilført vassdrag, men det har også vært saker der bedrifter bevisst har forsøkt å kvitte seg med giftig avfall som over tid har forurenset miljøet. Aktuelt nylig er yrkesskade som følge av kontakt med kjemilalier spesielt innenfor oljevirksomheten. 

Yrkesskade fra giftige kjemikalier
Medisinsk og biokjemisk kunnskap medfører økende forståelse for helseskader.
 Amalgamfylling i tennene. Tannlegeassistenter påføres økt kreftrisiko som følge av kvikksølvforgiftning. 
 Boreslam ved oljeboring. Oljearbeidere er påført hudsykdommer og Multippel Sklerose etter langvarig kontakt med boreslam. Oljedirektoratet har ansvaret for oppfølging og kontroll av kjemisk arbeidsmiljø. 1. juni 2007 la Petroleumstilsynet (Ptil) fram rapporten «Kjemisk arbeidsmiljø offshore», der det fremgår at skadde oljearbeidere har store problemer med å få oppfylt sine trygde- og erstatningsrettigheter.

Miljøorganisasjoner
Miljøorganisasjonen Bellona har stått sentralt i arbeidet med å avdekke miljøkriminalitet i Norge. Etterhvert har andre norske miljøorganisasjoner som Norges Naturvernforbund og Framtiden i våre hender kommet med i denne debatten. 

Eksterne lenker
 Helsebibliotekets sider om forgiftninger


Kategori:Økologi
Kategori:Toksikologi